[{"text_idx": "#000001", "text": "Wrth i ddisgyblion Cymru dderbyn canlyniadau TGAU heddiw, mae Rhun ap Iorwerth wedi amlinellu rhai o\u2019i gynlluniau i gefnogi pobl ifanc"}, {"text_idx": "#000002", "text": "Ar ddiwrnod canlyniadau arholiadau, mae ymgeisydd arweinyddol Plaid Cymru Rhun ap Iorwerth wedi llongyfarch myfyrwyr Cymru ar eu camp ac wedi amlinellu ei \u2018Gynllun Cymru Ifanc\u2019 a fyddai\u2019n rhoi lles ieuenctid wrth galon penderfyniadau Llywodraeth Cymru."}, {"text_idx": "#000003", "text": "Yn siarad ar ddiwrnod canlyniadau TGAU ac arholiadau eraill, dywedodd Rhun ap Iorwerth:"}, {"text_idx": "#000004", "text": "\u201cLlongyfarchiadau i\u2019r rhai a dderbyniodd eu canlyniadau TGAU ac arholiadau eraill ar o\u0302l eu holl dyfalbarhau, a diolch i\u2019r athrawon a staff ysgol am eu cefnogaeth a gwaith caled gyda\u2019r disgyblion. Pob hwyl iddynt wrth iddynt wneud penderfyniadau am eu dyfodol."}, {"text_idx": "#000005", "text": "\u201cMae rhoi\u2019r cyfle i bobl ifanc gyrraedd eu potensial yn rywbeth sy\u2019n bwysig iawn i mi. Rydw i\u2019n credu\u2019n gryf yn yr angen i roi\u2019r rhyddid i addysgwyr godi a gwireddu uchelgeisiau dinasyddion ifanc Cymru."}, {"text_idx": "#000007", "text": "\u201cBydd y Cynllun yn cynnwys camau hybu a gwarchod iechyd corfforol a meddyliol drwy addysg a hamdden, ac yn rhoi gwir gyfle i\u2019n hieuenctid osod yr agenda, gan gynnwys trwy ein Senedd Ieuenctid newydd yng Nghymru. Byddwn yn sefydlu gwasanaeth gwybodaeth a dinasyddiaeth, \u2018Cymru Ifanc\u2019 gan ddysgu oddi wrth \u2018Young Scot\u2019 yn yr Alban."}]